Valpas-Hänninen var en ortodoks marxist i Karl Kautskys ånd, som holdt fast ved doktrinen om at samfunnet måtte endres gjennom indre krefters spill. Utviklingen måtte ikke påskyndes, men heller ikke forhindres. Selv om han ikke deltok i krigen i 1918 ble hans aggressive tonefall i pressen ansett som medvirkende til opprørsåndens oppkomst. Han førte et såpass voldsomt språk i at enkelte moderate i den sosialdemokratiske partiledelsen, blant dem Oskari Tokoi, i samband med novemberstreiken i 1917 og mordet på kontoristen Gunnar Nyberg i bydelen Malm i Helsingfors, grunnla en anti-Valpas-gruppe.